Orani João Tempesta

Orani João Tempesta (s. 23. kesäkuuta 1950 São José do Rio Pardo) on brasilialainen roomalaiskatolinen arkkipiispa. Hänestä tuli sisterssiläinen 2. helmikuuta 1969, ja hän sai pappisvihkimyksensä Tomás Vaquerolta 7. joulukuuta 1974. Hänet nimitettiin Rio Preton piispaksi 26. helmikuuta 1997. Piispaksi konsekroinnin suoritti 25. huhtikuuta José de Aquino Pereira, jota avustivat Dadeus Grings ja Luiz Gonzaga Bergonzini.Catholic-Hierarchy.org: Archbishop Orani João Tempesta, O. Cist.

Tempesta sai 24. maaliskuuta 1999 lisäksi nimityksen Claravalin apostoliseksi hallitsijaksi, jona hän toimi, kunnes erosi 11. joulukuuta 2002. Hän jatkoi toimintaansa Rio Preton piispana, kunnes sai 13. lokakuuta 2004 nimityksen Belém do Parán arkkipiispaksi, joksi hänet asetettiin 8. joulukuuta.

Tempesta nimitettiin 27. helmikuuta 2009 São Sebastião do Rio de Janeiron arkkipiispaksi, jonka virkaan hänet asetettiin 19. huhtikuuta.

 Lähteet 

 Aiheesta muualla 

Luokka:Brasilialaiset piispat
Luokka:Katoliset arkkipiispat
Luokka:Vuonna 1950 syntyneet
Luokka:Elävät henkilöt
Luokka:Sisterssiläiset